17. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 128/371 της 10 Φεβρ./21 Μαρτ.  1980 (ΦΕΚ Β΄ 291) Περί αυξήσεως των συντάξεων που καταβάλλει το Ταμείο Επικουρικής Ασφαλίσεως Υπαλλήλων Εμπορίου Τροφίμων. 1.Αυξάνονται από 1ης Απρ. 1980 οι συντάξεις, οι καταβαλλόμενες από το Ταμείο Επικουρικής Ασφαλίσεως Υπαλλήλων Εμπορίου Τροφίμων στους συνταξιούχους, που η έναρξη συνταξιοδοτήσεώς τους εμπίπτει στο μέχρι 31.12.1979 χρονικό διάστημα, ως ακολούθως: α)Συντάξεις μέχρι 3.000 κατά ποσοστό 15%, χωρίς να μπορεί η αύξηση αυτή να είναι μικρότερη από 200 δραχμές. β)Συντάξεις από 3.001 και άνω κατά ποσοστό 10%, χωρίς να μπορεί η αύξηση αυτή να είναι μικρότερη από 450 δραχμές. 2.Από της αυτής ημερομηνίας ως κατώτατο όριο της παρεχομένης συντάξεως λόγω γήρατος ή αναπηρίας, ορίζεται το ποσόν των 1500 δρχ. λόγω δε θανάτου το ποσόν των 1.300 δρχ ανεξαρτήτως χρόνου ενάρξεως της συνταξιοδοτήσεως. 